Anexa nr. 3 
Înregistrat la Primăria Deta





Nr.______/___________
 CONTRACT  DE CONCESIUNE

 PĂRȚI CONTRACTANTE

Orașul Deta, cu sediul în localitatea Deta, str. Victoriei, nr. 32, cod fiscal 2503378, reprezentat de primar Roman Petru, în calitate de CONCEDENT 

și

___________________________________, cu sediul în _________________________________________, județul_________________________________, telefon_______________, fax_____________, e-mail___________________ înmatriculată la Oficiul Registrului Comerțului sub nr. de ordine în registrul comerțului _________________________________, Cod Unic de Înregistrare ________________, conform Certificatului de Înregistrare seria ____ nr._________, reprezentată prin ____________________ cu domiciliul _______________________, str.__________________________ nr., jud._________ , având funcția de_____________, în calitate de CONCESIONAR.
În conformitate cu H.C.L. Deta  nr. ________din____________ și a Raportului procedurii de licitație publică nr.______/__________, a intervenit prezentul contract de concesiune.
I.  ACTELE CONTRACTULUI

Art. 1. Constituie anexe la prezentul contract  de concesiune, următoarele documente:

-  Hotărârea Consiliului Local Deta nr.________________________
-  Raportul procedurii de licitație publică nr.____________________  
-  Oferta __________________                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        
II.OBIECTUL CONTRACTULUI

Art. 2.1. Obiectul contractului îl constituie concesionarea terenului proprietate privată a orașului Deta, înscris în CF nr. _______________ nr. top.________________ în suprafață de________.
Art. 2.2. Bunul concesionat - teren va fi folosit de către concesionar pentru construire ___________________ în regim de înălțime _____________________.

Art. 2.3. Concedentul predă concesionarului bunul concesionat la data semnării contractului de concesiune. Predarea-primirea bunului concesionat se va consemna în procesul-verbal de predare-primire care va fi încheiat de părțile contractante, semnat și ștampilat (după caz) de ambele părți contractante.

III. DURATA CONTRACTULUI DE CONCESIUNE
Art. 3.1. Prezentul contract de concesiune se încheie pe o perioadă de 25 ani, cu posibilitatea de prelungire prin act adițional, dar nu mai mult de 49 de ani, dacă sunt întrunite, cumulativ, următoarele condiții:

a. concedentul a achitat redevența la termenele convenite;
b. concedentul a respectat, fără excepții, toate celelalte clauze contractuale;
c. concedentul nu este înregistrat cu debite la bugetul de stat, bugetul local, bugetul asigurărilor sociale de stat, bugetele fondurilor speciale, etc.;
d. concedentul nu a fost sancționat vreodată prin acte ale organelor abilitate să controleze modul în care a folosit terenul;
e. concedentul nu se află în procedura de dizolvare ori lichidare, după caz;
f. concedentul nu se află în procedura insolvenței;
g. concedentul prezintă dovada solvabilității.







IV.PREȚUL CONCESIUNII
Art. 4.1. Prețul concesiuni, respectiv redevența este de ______ lei/mp./an. 
Art. 4.2. Concesionarul va plăti redevența începând cu data semnării contractului și predării terenului.

Art. 4.3. Redevența se actualizează anual cu rata inflației pozitivă sau alte elemente care conduc la majorarea acesteia.

Art. 4.4 Concesionarul își rezervă dreptul ca după realizarea utilităților în zonă (parțială sau totală) să modifice cuantumul redevenței, prin Hotărâre a Consiliului local, pe baza unui raport de evaluare întocmit de un evaluator autorizat, însușit de Consiliul local Deta. La acesta se adaugă suma ce reprezintă diferența dintre prețul oferit la licitație în plus față de prețul de pornire la licitație, diferență actualizată cu rata inflației pozitiva anuală. 

V.  MODALITĂȚILE DE PLATĂ
Art. 5.1. Prețul redevenței este lunar și va fi modificat prin Hotărâre a Consiliului local, conform actelor normative în vigoare.

Plata lunară a concesiuni se achită începând cu data predării terenul pe bază de proces - verbal de predare - primire, până la finele lunii în curs.

În cazul nerespectării acestui termen se vor percepe penalități de întârziere în cuantumul stabilit prin contract.

Art. 5.2. Plata concesiuni se suportă de către concesionar și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta. Cuantumul redevenței va putea fi modificat de către părți, prin acord, pe baza de act adițional la prezentul contract.
Art. 5.3. Neplata redevenței sau executarea cu o întârziere mai mare de 90 de zile a acestei obligații autorizează concedentul să rezilieze de plin drept (fără notificare prealabilă) prezentul contract.

Art. 5.4. Neplata la termen a redevenței atrage o penalitate de întârziere de 0,1% pe zi de întârziere asupra sumei datorate.

Art. 5.5. Totalul penalităților pentru întârziere poate depăși cuantumul sumei asupra căreia sunt calculate.

VI. OBLIGAŢIILE ŞI RĂSPUNDEREA PĂRŢILOR :

Art. 6. Obligațiile părților
6.1.  Obligațiile concedentului sunt:

a) să  predea terenul concesionat către concesionar pe bază de  proces - verbal de predare -primire;

b) să nu modifice în mod unilateral contractul de concesiune, în  afară de cazurile prevăzute expres de lege;

c) să nu îl tulbure pe concesionar în exercițiul drepturilor rezultate din prezentul contract de concesiune;
d) concedentul este obligat să întreprindă tot ceea ce este necesar pentru a asigura în mod constant concesionarului folosința liniștită și utilă a terenului concesionat, fiind dator să se abțină de la orice fapt care ar împiedica, diminua sau stânjeni folosință concesionarului asupra bunului concesionat; 

e) concedentul are obligația de a-l garanta pe concesionar contra tulburărilor de drept provenite din fapta terților;
- dacă un terț pretinde vreun drept asupra bunului dat în concesiune, concedentul este dator să îl apere pe concesionar, chiar și în lipsa unei tulburări de fapt;

- dacă concesionarul este lipsit în tot sau în parte de folosința bunului, concedentul trebuie să îl despăgubească pentru toate prejudiciile suferite din această cauză;

- pentru angajarea răspunderii concedentului pentru tulburările de drept, concesionarul trebuie să îl înștiințeze pe concedent în timp util de ivirea acelor tulburări;

- indiferent de gravitatea tulburării, dacă i-a comunicat-o concedentului fără ca acesta să o înlăture de îndată, concesionarul poate cere o scădere proporțională a redevenței; dacă tulburarea este atât de gravă încât, dacă ar fi cunoscut-o, concesionarul nu ar fi contractat, el poate cere rezilierea contractului;

- dacă nu îl înștiințează pe concedent despre tulburările din partea terților, concesionarul va fi ținut să îl despăgubească pe concedent de toate prejudiciile suferite ca urmare a necomunicării tulburării; el nu va fi însă ținut la despăgubiri dacă dovedește că concedentul nu ar fi avut câștig de cauză sau că, având cunoștință de tulburare, nu ar fi acționat;

f) obligația de garanție pentru vicii ascunse;
- concedentul garantează contra tuturor viciilor lucrului care împiedică sau micșorează folosirea lui;

- concedentul răspunde atât pentru viciile ascunse existente anterior încheierii contractului, cât și pentru cele care provin din cauze ulterioare;

- concedentul va răspunde pentru vicii ascunse chiar dacă a fost de bună-credință la încheierea contractului;

- pentru viciile aparente, pe care concesionarul le-a cunoscut sau putea să le cunoască în momentul contractării, concedentul nu răspunde;

- concedentul răspunde chiar dacă lucrul nu este absolut impropriu folosinței, fiind suficient ca întrebuințarea sa să fie astfel micșorată, încât să se poată presupune că concesionarul n-ar fi contractat sau ar fi plătit o redevență mai redusă, dacă ar fi cunoscut viciile; gravitatea viciilor se apreciază de instanță;

- dacă concedentul nu înlătură viciile în cel mai scurt termen, concesionarul are dreptul la o scădere proporțională a redevenței; în cazul în care viciile sunt atât de grave încât, dacă le-ar fi cunoscut, concesionarul nu ar fi luat imobilul în concesiune, el poate cere rezilierea contractului;

- atunci când aceste vicii aduc vreun prejudiciu concesionarului, concedentul poate fi obligat și la daune-interese, în afară de cazul când dovedește că nu le-a cunoscut și că, potrivit împrejurărilor, nu era dator să le cunoască.

Art. 6.2 Obligațiile concesionarului sunt:

a) obligația de a lua în primire bunul dat în concesiune, la termenul stipulat în contract, la locul unde se găsește bunul în momentul concesiuni contractului pe bază de proces-verbal de  predare-primire;

b) să achite redevența la termenul scadent, în caz contrar să  suporte penalități și daune. În caz de neexecutare a acestei obligații, concedentul poate cere executarea silită sau rezilierea contractului; părțile stipulează pactul comisoriu expres, în baza căruia, în caz de neplata redevenței în termen de maximum 90 de zile de la data scadenței, contractul este reziliat de drept, fără notificare prealabilă și fără acțiune în justiție.

- părțile sunt ținute să își execute obligațiile, chiar dacă executarea lor a devenit mai oneroasă. Cu toate acestea, părțile sunt obligate să negocieze în vederea adaptării contractului sau încetării acestuia, dacă executarea devine excesiv de oneroasă pentru una dintre părți din cauza unei schimbări excepționale a împrejurărilor:

- care a survenit după încheierea contractului

- care nu a fost și nici nu putea fi avută în vedere de către debitor, în mod rezonabil în momentul încheierii contractului

- debitorul nu și-a asumat riscul schimbării împrejurărilor și nici nu putea fi în mod rezonabil considerat că și-ar fi asumat acest risc

- debitorul a încercat, într-un termen rezonabil și cu bună-credință, negocierea adaptării rezonabile și echitabile a contractului.

Dacă într-un termen rezonabil părțile nu ajung la un acord, instanța poate să dispună:

- adaptarea contractului pentru a distribui în mod echitabil între părți pierderile și beneficiile ce rezultă din schimbarea împrejurărilor;

- încetarea contractului la momentul și în condițiile pe care le stabilește.

c) să achite trimestrial un tarif egală cu suma rezultată din împărțirea tariful stabilit pentru accesul în zona drumului, perceput Orașului Deta în baza contractului pentru utilizare şi acces în zona drumului public încheiat cu administratorul drumului public, la numărul parcelelor concesionate, tarif pentru folosința accesului la DN 59B; 

d) să realizeze lucrările obiectivului de  investiții, pe baza autorizației de construire eliberată de Primăria orașului Deta;
Orice investiție sau amenajare care este necesară scopului pentru care a fost concesionat terenul, se va realiza numai cu aprobarea concedentului și în baza unei Autorizații de Construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, Acord deținători de utilități, etc), după caz.

Indiferent de numărul parcelelor concesionate, edificarea construcțiilor se va realiza pe fiecare parcelă în parte. Nu sunt considerate construcții, în accepțiunea prezentului alineat, împrejmuirile, zona pietonală, parcuri, alei, construcții provizorii etc).

e) să solicite emiterea autorizației de construire și să înceapă construcția în termen de cel mult un an de zile de la data încheierii prezentului contract;

f) să pună la dispoziția organelor de control, la cerere, toate evidențele şi informațiile solicitate referitoare la terenul concesionat; 

g) să nu subconcesioneze terenul ce face obiectul concesiuni;

h) să nu schimbe destinația terenului concesionat;

i) concesionarul se obligă să amenajeze și să doteze terenul concesionat cu tot necesarul prevăzut de normele de prevenire și stingere a incendiilor, să respecte normele PSI specifice activității pe care o prestează această activitate. În caz de incendiu este direct răspunzător de pagubele produse.

VII. ÎNCETAREA CONTRACTULUI DE CONCESIUNE
1. La expirarea termenului stabilit de părți

1.1. contractul de concesiune pe durată determinată constituie în condițiile legii titlu executoriu la expirarea termenului.

1.2. dacă după împlinirea termenului stabilit, concesionarul continuă să dețină bunul și să își îndeplinească obligațiile fără vreo împotrivire din partea concedentului, se consideră încheiată o nouă concesiune, în condițiile celei vechi, inclusiv în privința garanțiilor; concesiunea se consideră reînnoită prin tacita relocațiune.

2. Rezilierea pentru neexecutare de obligații

2.1. când, fără justificare, una dintre părțile contractului de concesiune nu își execută obligațiile născute din acest contract, cealaltă parte are dreptul de a rezilia concesiunea, cu daune-interese, potrivit legii; neexecutarea trebuie să privească obligațiile principale care să aducă vătămări celeilalte părți;

3. Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinației sale, concesiunea încetează de drept;

- contractul de concesiune încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2. dacă pieirea lucrului este numai parțială sau posibilitatea folosirii lui există în pare, rezilierea este judiciară. În acest caz, concesionarul poate solicita în justiție fie o scădere de preț, corespunzătoare pieirii lucrului, fie, dacă partea pierită de lucru este atât de însemnată încât fără acea parte concesionarul n-ar fi încheiat contractul, rezilierea contractului.

4. Desființarea titlului concedentului
4.1. desființarea titlului concedentului se poate realiza în multiple modalități: constatarea nulității, anulare, rezoluțiune, etc.

4.2. excepție: concesiunea va continua să producă efecte şi după desființarea titlului concedentului pe o durată stipulată de părți, fără a se depăși un an de la data desființării titlului concedentului, însă numai dacă concesionarul a fost de bună - credință la încheierea concesiunii.

5. Înstrăinarea lucrului concesionat
5.1.pentru a obține încetarea contractului de concesiune, cumpărătorul trebuie să aducă la cunoștință concesionarului vânzarea intervenită, iar locațiunea va înceta la expirarea unui termen de două ori mai mare decât termenul de preaviz prevăzut la denunțarea unilaterală;

6. Dizolvarea persoanei juridice
6.1. în cazul dizolvării persoanei juridice, concedentul constată încetat de drept contractul.

7. Când interesul național sau local o impune, prin denunțarea unilaterală de către concedent. 

Această modalitate de încetare a contractului are loc fără culpa concedentului, ea fiind impusă de cauze obiective, care fac necesară o mai bună administrare a domeniului privat, atunci când  interesul public o cere.  

La încetarea din orice cauză a contractului de concesiune, bunul care a făcut obiectul contractului va fi returnat concedentului liber de sarcini.

VIII.FORȚA MAJORĂ
Art. 8.1. Forța majoră este constatată de o autoritate competentă.

Art. 8.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

Art. 8.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

Art. 8.4.Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

Art. 8.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

IX. LITIGII

Art. 9.1. Eventualele litigii care s-ar putea ivi în legătură cu acest contract  vor fi soluționate pe cale amiabilă, iar dacă părțile nu cad de acord, vor fi soluționate de instanțele de judecată competente.

X. ALTE TERMENE SI CONDIȚII

Art. 10.1. Pentru nerespectarea termenelor prevăzute în acest contract, parte în culpă datorează celeilalte părți daune.

Art. 10.2. Nerespectarea condițiilor asumate prin ofertă referitor la condiții specifice impuse de natura  bunului asumate prin ofertă, are drept consecință dublarea redevenței de la data la care acestea trebuiau îndeplinite.

Art. 10.3. Pentru neîndeplinirea de către concedent a obligațiilor care îi revin in baza prezentului contract, concesionarul va putea fie să plătească concedentului redevența diminuată proporțional cu prejudiciul care i s-a produs, fie să desființeze contractul.

Art. 10.4. Dacă concesionarul nu își îndeplinește obligațiile pe care și le-a asumat în contract, va plăti concedentului daune corespunzătoare prejudiciului produs.

Art. 10.5.Contractul se va desființa și concesionarul va plăti daunele corespunzătoare dacă prejudiciul pe care l-a produs concedentului este atât de grav încât continuarea contractului nu se mai justifică.

Art. 10.6. Prezentul contract se completează cu prevederile documentației de atribuire și cu oferta depusă de concesionar.

Prezentul contract s-a încheiat azi,_____________, in 3 (trei) exemplare originale, din care două exemplare pentru concedent și unul pentru concesionar. 

Anexă la contractul nr._____/______________

                                                         P R O C E S- V E R B A L

NR. _______/__________


ORAŞUL DETA, cu sediul în Deta. Victoriei, nr.32, reprezentat de primar Roman Petru, prin Comisia de predare-primire, respectiv preluare a imobilelor construcție și/sau teren-proprietate privată a orașului Deta, în calitate de CONCEDENT,

                                               şi

___________________________________., cu sediul in localitatea __________________________, 

județul ______________, în calitate de CONCESIONAR, 


am procedat la predarea/primirea bunului imobil- teren în suprafaţă  de_________ mp., situat în Zona PUZ Industrial înscris în  C.F. ______________, nr. top.________________________, 
Imobilul  se predă liber de sarcini și în stare de a fi folosit conform contractului.


Prezentul proces- verbal, întocmit în 2 (două) exemplare constituie anexă la contractul de concesiune.

Predat,






Primit,

CONCEDENT, 





        CONCESIONAR, 

ORAȘUL  DETA





________________________

Comisia,





           _________________________

